Megtisztítják a magyar zöldségpiacot a hamisított termékektől | Gazdaság | Szeged - delmagyar.hu
Gazdaság > Megtisztítják a magyar zöldségpiacot a hamisított termékektől Megtisztítják a magyar zöldségpiacot a hamisított termékektől
mti	2012.10.02. 17:12
Nemrégiben 56 tonna kétes eredetű zöldséget foglaltak le a hatóságok egy vecsési telephelyen.	Ki fogjuk takarítani a magyar piacról azokat a cégeket, amelyek hamisított vagy nem megfelelő eredetmegjelölésű terméket hoznak forgalomba - mondta Budai Gyula, a Vidékfejlesztési Minisztérium parlamenti államtitkár kedden Budapesten sajtótájékoztatón.Az államtitkár a Nemzeti Adó- és Vámhivatal (NAV) képviselőivel és a Nemzeti Élelmiszerlánc-biztonsági Hivatal (Nébih) főállatorvosával tartott eseményen elmondta, a nagybani piacokon tartott ellenőrzések tapasztalata, hogy olyan nagykereskedők és viszonteladók forgalmaznak, akik a külföldről behozott árut átcímkézik, majd magyarként árusítják.Az államtitkár kiemelte: kérte a NAV bevetési főigazgatóságától, illetve az országos rendőrfőkapitánytól, hogy októbertől fokozottan ellenőrizzék a Lengyelországból érkező zöldség- és gyümölcsszállítmányokat, kifejezetten a végfelhasználási pontoknál.Az eseményen közölték azt is, hogy nemrégiben ötvenhat tonna kétes eredetű zöldséget foglaltak le a hatóságok a Józsai Tész Szövetkezet vecsési telephelyén. A NAV és a Nébih közös akciója során szeptember 17-én átfogó ellenőrzést tartottak a telephelyen. Az okmányok alapján az áru Lengyelországból, a nyíregyházi Green Plusz Trade Kft. részére érkezett, amely a közösségi tagállamokból importál zöldséget és gyümölcsöt. A terméket továbbértékesítette a Józsai Tész számára, amely azután azt magyar termékként adta el; így értékesített árut az Auchan és az Aldi számára.Az ellenőrzés során a Nébih és a NAV munkatársai összesen 56 tonna sárgarépáról, illetve hagymáról állapították meg, hogy nem található rajtuk az eredetmegjelölés, de a mennyiség egy részét már át is címkézték."Ekkora mennyiség szervezett rendszert tételez föl" - fűzte hozzá az államtitkár.A két áruházláncot az átcímkézésről az államtitkár írásban tájékoztatta, amelyek ezt követően azonnal felmondták a szerződést a Józsai Tésszel.Az eseményen közölték, a nagybani piacok augusztusban indult ellenőrzései során sok gyanús cég neve merült fel, s ezért kimondható, hogy maffiaszerű hálózat működik. Az ellenőrzési akciókat folytatják.Helik Ferenc, a Nébih főállatorvosa elmondta, várhatóan mintegy 9 millió forintos bírságot szabnak ki a szövetkezetre, miközben célzott ellenőrzések keretében az összes nagyobb áruházláncnál vizsgálni fogják a zöldségek és gyümölcsök eredetét, nyomon követhetőségét.Czuczor Ákos, a NAV bevetési főigazgató-helyettese a sajtótájékoztatón hangsúlyozta, az eredményesség szempontjából fontos, hogy több szakhatóság működött együtt, s a nagybani piacok ellenőrzése most is zajlik. Olvasóink írták
2012. október 02. 17:52
„Nagyon szép! És tessék mondani, a "termelői" piacokat mikor fogják kitakarítani a nepperektől és az engedélyek nélkül árusító egyénektől? Ismerek olyan "őstermeleőt" aki olasz szőlőtől a banánig mindent árul. Hogy hol van ez? Szentesen.”
Kapcsolódó cikkek:Egyéni gazdaságokat ír össze a KSH30 százalékkal kevesebb szamóca terem idén MagyarországonÁprilisban ismét csökkentek a globális élelmiszerárakBelefulladunk majd a gabonábaÉlő madárijesztők őrzik a kukoricást
Gazdaság > Megtisztítják a magyar zöldségpiacot a hamisított termékektől Önnek ajánljuk150-200 milliárd forinttal csökkenhetnek a vállalkozók terheiKis intézkedések ugyan, de "könnyítenek, gyorsítanak és olcsóbbá teszik a vállalkozások életét" -… Tovább olvasomBetöltés